Základom pri všetkých typoch nožníc je ich vždy očistiť od odstrihnutých zvyškov a kontrolovať ostrosť nožov, pretože od stavu nožov sa odvíja aj funkčnosť. Samozrejmosťou dobrej starostlivosti je uskladňovanie nožníc na suchom mieste. Pri kúpe nožníc by sa v balení mal nachádzať aj bezpečnostný kryt na nože, v ktorom uchovávajte lištu zakrytú, aby ste predišli úrazom. Na očistenie, ak je špina čerstvá, môžete použiť vlhkú handru a trochu vody. Zaschnutú špinu očistíte buď ručným drhnutím, alebo špeciálnym prípravkom, s ktorým nože nielen očistíte, ale aj ošetríte. Cez zimu nožnice ošetrite silikónovým olejom, ktorý chráni čepeľ pred negatívnymi vplyvmi vlhkosti.\r